गेहूं के लिए समर्थन मूल्य पर 500 रुपए बोनस की मांग
भारतीयकिसान संघ ने गेहूं की फसल का उत्पादन बढाने में किसानों को प्रोत्साहित करने के लिए निर्धारित समर्थन मूल्य पर 500 रुपए बोनस अतिरिक्त रूप में देने की मांग की है। इस संबंध में सीएम के नाम भेजे गए मांगपत्र में कहा गया है कि सरकारी एजेंसियों द्वारा उपज की खरीद 15 मार्च से शुरु होनी चाहिए तथा उससे पहले यह घोषणा की जानी चाहिए।
यादव धर्मशाला में बैठक की अध्यक्षता करते हुए संगठन के जिला अध्यक्ष कंवर सिंह यादव संगठन मंत्री सुंदरलाल ने कहा कि इस माह से रबी की फसल की कटाई शुरु हो गई है। सरकारी एजेंसी द्वारा समय पर फसलों की खरीद नहीं हो पाती जिसके कारण किसान को मजबूरी में अपनी फसल न्यूनतम समर्थन मूल्य में कम से कम कीमत पर बेचनी पड़ती है।
ज्ञापन में मांग की गई है कि सरकारी एजेंसियों द्वारा उपज की खरीद 15 मार्च से शुरु होनी चाहिए ताकि किसानों को सरकार द्वारा घोषित समर्थन मूल्य समय पर मिल सके। उन्होंने कहा कि इस वर्ष गेहूं का उत्पादन पिछले वर्षों की तुलना में ज्यादा होने की संभावना है। ऐसे में हरियाणा सरकार द्वारा गेहूं के किसानों को प्रोत्साहित करने के लिए समर्थन मूल्य पर कम से कम 500 रुपए बोनस भी दिया जाए। इसमें किसानों की समस्याओं पर विचार-विमर्श किया गया। इसके बाद सीटीएम को लघु सचिवालय जाकर ज्ञापन भी दिया गया। इस अवसर पर प्रांतीय मंत्री रामकिशन महलावत, सतपाल, राजाराम, बनवारी लाल, कृष्ण कुमार, महिपाल खानपुर, रोहताश डोहर कलां, हीरानंद, सादाराम सहित अन्य किसान मौजूद थे।
नारनौल. अपनीमांगों को लेकर नारेबाजी करते भारतीय किसान संघ के सदस्य।
hin_Deva hin_Deva hin_Deva hin_Deva hin_Deva